PATVIRTINTA

Alytaus muzikos mokyklos

direktoriaus 2021 m. gegužės 10 d.

įsakymu Nr. V-34

**PRIĖMIMO Į ALYTAUS MUZIKOS MOKYKLĄ**

# SUTARTIS

2021 m. rugsėjo 1 d. Nr.

Vadovaudamasi Alytaus miesto savivaldybės tarybos 2020-02-27 sprendimu Nr. T-68 „Dėl Alytaus miesto savivaldybės tarybos 2017-02-23 sprendimo Nr. T-59 „Dėl Alytaus muzikos mokyklos teikiamų neformaliojo vaikų ir suaugusiųjų švietimo programų mėnesio mokesčio ir kitų teikiamų mokamų paslaugų mėnesio mokesčio dydžių nustatymo“ pakeitimo“, Alytaus muzikos mokyklos nuostatų, patvirtintų Alytaus miesto savivaldybės tarybos 2020 m. gruodžio 22 d. sprendimu Nr. T-391 „Dėl Alytaus muzikos mokyklos, Alytaus dailės mokyklos nuostatų patvirtinimo ir Alytaus miesto savivaldybės tarybos 2019-05-23 sprendimo Nr. T-173 „Dėl formalųjį švietimą papildančio ugdymo mokyklų nuostatų patvirtinimo“ pripažinimo netekusiu galios“, 60 papunkčiu, **Alytaus muzikos mokykla**, Sporto g. 12, Alytus 62152 (toliau – Švietimo teikėjas), į/k 191057492, atstovaujama **Aldonos Vilkelienės**, direktorės, viena šalis, ir tėvas/globėjas (reikalingą žodį pabraukti) (toliau – Klientas),

(vardas, pavardė, adresas (gyv. vieta), telefonas, el. paštas)

atstovaujantis (vaiko) mokinio\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, asmens kodas, pasirinkta ugdymo programa, klasė)

# interesus, kita šalis, sudaro šią sutartį:

# I. SUTARTIES OBJEKTAS

Švietimo paslaugų teikėjas įsipareigoja Kliento sūnų/dukrą mokyti pagal: 1) Pradinio teatrinio formalųjį švietimą papildančio ugdymo dviejų metų programą; 2) Pagrindinio teatrinio formalųjį švietimą papildančio ugdymo ketverių metų programą. Pagal galimybes sudaryti sąlygas tenkinti jo/s saviraiškos poreikius.

# II. SUTARTIES ŠALIŲ ĮSIPAREIGOJIMAI

**1. Švietimo paslaugų teikėjas įsipareigoja:**

1.1. ugdyti dorovingą, pilietiškai aktyvią, demokratišką asmenybę;

1.2. sudaryti mokiniui tinkamas ir saugias ugdymosi sąlygas, o esant poreikiui, derinti nuotolinį, mišrųjį ir kontaktinį ugdymo pobūdį;

1.3. formuoti mokiniams sveikos gyvensenos nuostatas, dėl psichoaktyviųjų medžiagų (tabako, alkoholio, narkotinių ir psichoaktyviųjų medžiagų) vartojimo pasekmių;

1.4. užtikrinti kokybišką meninio muzikinio ugdymo programos vykdymą, atsižvelgiant į

mokinio individualius poreikius ir galimybes;

1.5. objektyviai ir nešališkai vertinti mokinio mokymosi pasiekimus;

1.6. teikti informaciją mokinio tėvams (globėjams) apie vaiko ugdymosi sąlygas ir mokymosi pasiekimus;

1.7. praleistas pamokas (dėl objektyvių priežasčių) kompensuoti papildomais užsiėmimais (pamokos, koncertų lankymas, projektai);

1.8. kartu su mokinio tėvais (globėjais) spręsti dėl mokinio palikimo kartoti kursą;

1.9. pagal galimybes sudaryti sąlygas mokiniui naudotis mokyklos bibliotekos paslaugomis;

1.10. reikalauti mokinio tėvų (globėjų) atlyginti vaiko padarytą mokyklai materialinę žalą;

1.11. mokinio tėvams, nutraukus sutartį, laiku išduoti reikalingus dokumentus;

1.12. laikytis Lietuvos Respublikos švietimo įstatymo ir savivaldos institucijų numatytos tvarkos dėl mokesčio už paslaugas apskaičiavimo ar jo mažinimo.

**2. Klientas įsipareigoja:**

2.1. užtikrinti tinkamą mokinio mokyklos lankymą;

2.2. domėtis vaiko ugdymo rezultatais ir su pedagogais aptarti ugdymosi perspektyvas;

2.3. praleidus pamokas (su pateisinamomis priežastimis) tartis su mokomųjų dalykų mokytojais dėl papildomų užsiėmimų (nuotolinės pamokos, koncertų lankymas, projektai);

2.4. ugdyti mandagumą ir pagarbą bendraamžiams, vyresniems, mokyklos bendruomenės nariams;

2.5. bendradarbiauti su mokytojais ir mokyklos vadovybe, koreguojant ir kontroliuojant vaiko mokymąsi ir elgesį;

2.6. pasikeitus gyvenamai vietai ar telefonui apie tai informuoti mokyklą;

2.7. mokymosi mokestį, nustatytą mokyklos steigėjo – Alytaus miesto savivaldybės tarybos sprendimu 15,00 € per mėnesį, mokėti už kiekvieną mėnesį iki einamojo mėnesio 25 dienos, už sutarties šio punkto nevykdymą, paslaugos gavėjas atsako Lietuvos Respublikos teisės aktų nustatyta tvarka;

2.8. praleidus sutartyje nustatytą mokėjimo terminą už mokslą, klientas moka 0,02 % dydžio delspinigius už kiekvieną praleisto termino dieną nuo laiku nesumokėtos sumos;

2.9. nesumokėjus nustatytu laiku mokesčio už mokslą be pateisinamos priežasties, pagal mokyklos nuostatų 63 p., mokinys gali būti pašalintas iš mokyklos;

2.10. vaikui susirgus tą pačią dieną informuoti mokyklą;

2.11. aprūpinti vaiką individualiomis būtinomis mokymosi priemonėmis, muzikine literatūra, instrumentais pagal galimybę;

2.12. mokykloje ir jos teritorijoje nevartoti, neturėti ar kitaip neperduoti energinių gėrimų;

2.13. užtikrinti, kad vaikas laikytųsi mokyklos mokinių vidaus tvarkos taisyklių ir žinotų, kad griežtai draudžiama rūkyti, vartoti alkoholį, narkotines ir psichoaktyviąsias medžiagas mokyklos teritorijoje ir bet kuriuose renginiuose, kuriuose atstovaujama Muzikos mokyklai;

2.14. atlyginti mokyklai vaiko padarytą materialinę žalą;

2.15. aktyviai dalyvauti tėvams skirtuose renginiuose, susirinkimuose, mokyklos tarybos veikloje.

# III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

3. Sutartis įsigalioja nuo 2021 m. rugsėjo 1 d. (jos pasirašymo dienos) ir galioja iki mokinys baigs pasirinktas ugdymo programas.

4. Sutartis laikoma nutraukta vienai iš šalių vienašališkai pareiškus apie jos nutraukimą arba grubiai pažeidus Sutarties sąlygas.

5. Švietimo paslaugų teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

# IV. GINČŲ SPRENDIMAS

6. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

7. Ginčai dėl ugdymo proceso organizavimo, mokyklos veiklos, sutarties vykdymo sprendžiami derybomis mokyklos taryboje, nepavykus susitarti Lietuvos Respublikos įstatymų nustatyta tvarka.

Sutarties šalių parašai:

Švietimo teikėjas Klientas

Alytaus muzikos mokykla \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė (tėvų ar globėjų pavardė ir vardas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aldona Vilkelienė (parašas)